DIALUNA, 17 JUNI 2024 
588-0022 
HAYA NOS RIBA: 
WWW.AWEMAINTA.INFO 
NOTICIA@AWEMAINTA.COM 


AWEMainta 


E DIFERENCIA DEN NOTICIA 


3 
4 
16 


2 


Cantidad grandi di turista crucero mañan na Aruba 


Corte 


Fiscal a exigi 4 aña 


pa masahista 


Raad van Advies ta basta laat 


Morsmento cu compania di 
utilidad pa metemento di famia 


Eurocup 2024 


Hulanda ta sigura su 

NA 2023 e industria di crucero na Aruba a conoce un recu- 
peracion remarcabel yegando na 98.3% di e nivelnan di 
bishitante compara cu 2019 y sobrepasando tur expecta- 
tiva prome cu e pandemia. 


Tambe 2024 ta demostrando di ta un aña prometedor pa e 
industria, unda ta spera di sobrepasa e record di cantidad di 
pasahero na 2019. 


Aruba Ports Authority N.V. ta premira cu 2024 lo conoce un 
crecemento di alrededor di 4% compara cu 2019. 


Mañan, diamars 18 di juni, Aruba lo wak un bon dia pa e 
industria cu 3 barco den waf. 
Carnival Vista, Celebrity Beyond y Carnival Celebration, lo 
trece alrededor di 12 mil pasahero cual sigur lo trece su 
impacto den centro di Oranjestad y rond di Aruba. 


Esaki sigur ta un desaroyo importante ya cu actualmente 
nos ta den e temporada abou di e industria y esaki ta yuda 
empuha e sector comercial pa nos isla, particularmente den 
e centro di nos cuidad. 


Un estudio recientemente publica pa Aruba Tourism 
Authority ta indica cu na 2023, un turista di crucero ta gasta 
un averahe di $172.50 durante nan estadia di un averahe di 


12 ora riba nos isla. Esaki sigur ta un contribucion impor- 
tante na nos economia. 


Ademas di e impacto economico, estudionan realisa door 
di Cruise Line International (CLIA) ta indica cu alrededor 
di 60% di pasaheronan cu a yega di bishita un destino pa 
prome biaha den un crucero ta regresa e destino como 
‘stay-over’, subrayando un potencial importante di e indu- 
stria aki. Conversion di turista crucero pa turista ‘stay-over 
ta un meta importante pa Aruba. 


Ariba www.arubaports.com den e seccion di schedule di 
barco di crucero por haya mas detaye di e barconan crucero 
cu lo ta den waf mañan. 


Tocante Aruba Ports Authority: 
A funda Aruba Ports Authority N.V. na aña 1981. E compania 
ta pertenece 100% di Gobierno di Aruba y tin 80 trahado 
den servicio directo. Hunto ta maneha e dos wafnan di Aruba, 
pues tanto esun di crucero na Oranjestad como tambe esun 
di carga na Barcadera, unda nan tin un acuerdo di operacion 
cu ASTEC. 


Pa aña ta yega mas o menos 330 crucero na Oranjestad. 


E compania ta stabiel y ta bou maneho di Marc Figaroa. 


2024 lo ta e miho aña p’e industria 

UN masahista cu ta traha na cualkier contra cu ta duna 
e servicio aki, principalmente na hotelnan grandi na 
Aruba, a wordo prepara y educa riba e trabou aki cu por 
ta uno asina sensibel pero na mes momento asina deli- 
cado. 


Sea cu e masahista tin su propio centro di duna servicio 
of e ta den servicio di cual otro luga cu ta ofrece e tipo 
di servicio aki, un di e exigencianan mas cardinal y mas 
importante, ta cu e profesional aki no por surpasa limit- 
enan di respet den e trabou cu e tin cu haci. 


Diabierna Corte den Prome Instancia a atende un caso 
di violacion sexual di un turista cu a tuma luga dia 28 
di December di 2023, caminda un acusado, kende ta 
masahista, a tene relacion sexual c’un turista di inicial 
F. cu a pidi pa servicio di e centro di masashi aki, pa e 
por relaha su mes loke hopi hende ta busca cu masashi 
di henter curpa. 


AWEMainta ta mustra aki cu analisando tur loke a bin 
dilanti pero principalmente declaracion di e propio 
acusado, loke el a conta na autoridad hudicial, el a prac- 
ticamente condena su mes cu loke el a trece dilanti. 


E acusado aki, dado momento den su declaracion a 
mustra cu e no a viola su cliente, cu nan a tene rela- 
cion intimo lo tabata caminda ambos a dicidi riba esaki 
mientras cu e victima a bisa net lo contrario. 


Segun e acusado dado momento cu e victima tabata 
drumi riba su lomba, el a cuminsa duna masashi na su 
pianan y dado momento e victima di inicial F. ta bisa cu 
e victima a cuminsa hala rosea pisa y ora cu el a bay 
haci e otro pia, el a ripara cu e victima a cuminsa morde 
su lipnan y hala rosea pisa y cu lo a haci cierto maniobra 
cu su pianan. 


E acusado, mirando comportacion di e turista, a puntra 
e persona si e por bay tiki mas leu, cu ta otro pregunta 
cuestionabel ya cu na ningun curso di masashi, e tipo di 
pregunta aki ta bin dilanti of ta wordo discuti. 
Sinembargo e acusado mes a confirma den resto di 
su declaracion cu su persona a dicidi di no solamente 
mishi cu e cliente pero tambe a haci cierto accion cu ta 
un tiki explicito pa nos por relata den e articulo aki. Por 
ultimo esaki a desenboca cu e acusado lo a tene rela- 
cion intimo cu e turista. 


Kisas e declaracion mas bobo cu e acusado a haci pa 


complica su propio caso, ta e echo cu dado momento 
“el a sinti cu loke e ta haciendo no por ya cu esaki ta su 
trabou como profesional” y e ora e acusado lo a dicidi di 
stop di tene relacion cu e victima y hala atras. 


VICTIMA 
E dama victima a keda trankil di dje ya cu el a declara cu 
loke e acusado a haci, a laga un persona den shock, ya 
cu e ta un persona masha priva y no ta un persona cu ta 
“outgoing” y manera cu el a caba y logra di bandona e 
centro di masashi, el a bay cerca su casa y a conta kico 
a pasa. 


E pareha a bay na ‘frontdesk’ y a declara kico a pasa y a 
pidi pa avisa polis ya cu e victima kier a duna keho loke 
a sosode tambe. Fiscal a mustra cu tin varios rapport 
psicologico di specialista na Merca cu a trata e victima 
riba e daño psicologico grandi cu e victima ta sigui 
confronta diariamente den su bida, ya cu nunca el a 
spera algo asina pasa. 


Na mes momento el a sigui mustra cu tin suficiente 
prueba pa comproba cu e acusado ta culpabel di a viola 
e señora turista aki y pa motibo di esaki ta exigi Hues 
impone un castigo di 4 aña di prizon contra di e acusado. 


Na mes momento Fiscal a pidi Corte pa prohibi e acusado 
di eherce e funcion aki di masahista pa un periodo di 
cuater aña pa di e forma aki proteha comunidad di un 
tipo asina. 


Hues a cera tratamento di e caso y a avisa cu Corte lo 
dicta sentencia diabierna 5 di juli cu ta aki dos siman, 
riba e caso serio aki. 


Fiscal a exigi 4 aña pa masahista den corte 

TA di spera cu e presentacion di Raad van Advies di siman pasa, lo ta 


inicio di un “era nobo” caminda control riba maneho di gobierno lo drenta 


un fase caminda realmente por papia di un control, ya cu loke a sosode 


ultimo 7 aña di gobernacion, tabata un sistema di “secuestro” di e poder 


Parlamentario pa controla maneho di gobierno for di 2017 te cu awo na 


2024. 


Tur loke Raad van Advies a trece dilanti, tabata hecho nan palpabel di un 


maneho deficiente, un maneho anti democratico caminda interes di pueblo 


a wordo neglisha por completo. 


Den su rapport ARA ta mustra cu loke a wordo mas investiga pa loke nan 


maneho, tabata entre otro WEB Aruba N.V, Serlimar, Arubus N.V., Refineria 


di Aruba N.V. y tambe Fundacion Lotto pa Deprte y Post Aruba NV. 


Sinembargo tur e companianan aki, gabinete Wever Croes I y II a habraca 


esakinan for di otro, a converti e compania0 y fundacionnan aki, den un 


tipo di negoshi di famia, gastando hopi placa pa elimina e profesionalnan 


bon cu a traha bon cu e companianan, pa pone un set di “stroman” cu no 


tin nocion di kico nan tin cu haci, loke a conduci na henter e “badabada” 


cu tin awendia cu e companianan aki. 


Ta kita un ingeniero cu bon estudio pa nombra un “amigo” di gobierno, 


un ex candidato riba lista di e partido geel y awe tin cu paga compania 


Mericano miles di dollar pa bin Aruba bin mira kico ta bayendo malo. 


Na 2018 na dos ocasion, Parlamento e tempo ey cu e fraccionnan di 


MEP-POR-RED cu tabata sostene gobierno, a lanta para den sala di 


Parlamento y duna e Minister di Serlimar di e tempo ey, Otmar Oduber, no 


uno pero DOS ovacion, pa su tremendo plan y vision pa futuro di Serlimar 


NV pero awe e compania ta mas mal para cu nunca, colgando na rand di 


bancarota y sin cu e actual gobierno a logra di soluciona e situacion di 


desperdicio di sushi di cas y otro. 


Na e compania di WEB Aruba NV a nombra famia pa ‘keinta stoel’ y hasta 


sua pa wanta ki decision nan por tuma pa sirbi interes di famia, interes 


comercial cu tradicionalmente ta haya tur cos pa haci pa 


gobierno. 


Ta mas cu claro cu cos ta bayendo malo, ta mas cu claro 


cu ningun hende sa ki rumbo e gobierno aki ta bayendo y 


loke Raad van Advies a haci siman pasa cu su rapport, ta 


tremendo pero ta algo cu tin cu sigui pasa, y e instituto aki 


tin cu sigui demanda coreccion di gobierno principalmente 


pa loke ta seriedad. 


Refineria di Aruba a bira otro compania cu practicamente 


famia di Prome Minister Wever-Croes ta manehando y ta 


mesun refineria cu e gobierno aki a priminti San Nicolas di 


lo percura pa e refineria sigui existi pero cu awe ta nada mas 


c’un bulto di hero bieu cerca di cay den otro. 


Eynan tambe ta “friends & family” tin di bisa cu sosten 


di otro compania di mesun famia cu semper ta haya tur e 


cosnan aki pa haci mientras cu awor ta mesun grupo aki, ta 


orkesta tur loke tin di haber cu e hotel bou construccion na 


Sero Colorado. 


Un dia Minister Presidente Wever-Croes ta haci un recorido 


riba tereno di e refineria pa mira na unda por pasa un 


caminda cu lo permiti e turistanan yega mas lihe na hotel 


Secrets pero un siman despues su primo Minister Glenbert 


Croes ta anuncia boramento pa gas y petroleo y tambe ta 


biaha bay Europa ya cu su fantasia di un ‘hydrogen valley’ 


awo mas cu nunca lo bira realidad. 


Ta mesun Minister cu autoridad a drenta su oficina, a 


drenta DIMAS cu ta su responsabilidad, a drenta cas di su 


mayornan, cas di su ruman homber, den un investigacion 


penal cu ta andando. 


Raad van Advies a bin pone ‘puntjes op de i’ y a di spera cu 


den Parlamento algun di e ‘ja knikkers’ di Gobierno, lo lanta 


for di soño un dia y sirbi interes di pueblo y no interes di un 


gobierno cu no tin interes di pueblo como prioridad!!!! 


Raad van Advies ta basta laat 


Morsmento cu compania di utilidad pa metemento di famia 


ANNUAL GENERAL 
ASSEMBLY 


06.19.2024 


Wednesday, June 19, 2024 
6pm- 7.30pm 
Pedro Gallegostraat 14, Dakota 


Our Agenda 


Opening 


Approval Meeting Minutes 


2023 


Annual Report 2023 


Budget 2024 


Election new board members 


Approval Renovation Dakota 


building 


Freeword 


The required documents will be available for inspection at 


our Dakota and San Nicolas branches starting 
June 10, 2024 

ARUBA keto bay ta enfrentando un crisis serio di maneho 
di desperdicio despues di e decision di gobierno pa cera e 
dump sin implementa solucion alternativo. E isla ta exper- 
enciando un aumento di contaminacion y condicion insa- 
ludabel, cu ta afecta tanto e habitantenan como e medio 
ambiente. E crisis por a wordo mitiga si gobierno a adopta 
varios strategia comproba. 


Un audit integral di desperdicio ta esencial pa compronde 
e tipo y cantidad di desperdicio produci pa cas, empresa y 
industria. Sin e datonan critico aki, e gobierno no por a desa- 
roya solucion specifico pa reduccion, recicla y eliminacion di 
desperdicio. E supervision aki a laga Aruba mal prepara pa 
maneha su desperdicionan na un manera efectivo. 


E falta di un plan strategico nacional di maneho di desper- 
dicio a exacerba e crisis. E plan aki lo ta encera meta cla, 
maneho describi, y e pasonan practico pa maneho sostenibel 
di desperdicio. Sin un enfoke structura, e esfuersonan pa 
maneha e sushi ta fragmenta y ineficaz, cu ta laga e isla 
lucha cu problemanan creciente di desperdicio. 


Consenshi publico y compromiso ta crucial pa e exito di e 


programanan di maneho di desperdicio. E gobierno no a 
lansa campaña integral pa educa e residentenan riba reduc- 
cion di desperdicio, reciclahe y metodo adecuado di elimina- 
cion. Como resultado, tin confusion y falta di cumplimento, 
cu ta contribui na e problema creciente di desperdicio. 


Ley y regla di sosten ta esencial pa promove un cultura di 
reduccion di desperdicio y reciclahe. E gobierno no a imple- 
menta e leynan necesario pa exigi programa di reciclahe of 
impone sancionnan pa incumplimento. 


Ademas, e falta di maneho cu ta promove e responsabil- 
idad amplio di e producente a hasi cu e fabricantenan no ta 
responsabel pa e desperdicio genera pa nan producto. 


E crisis actual di maneho di desperdicio na Aruba ta enfatisa 
e necesidad urgente di un planificacion strategico y imple- 
mentacion di practica efectivo di maneho di desperdicio. No 
adoptando e medidanan critico aki, e isla lo keda enfrenta 
reto importante di salud y medio ambiente publico. Ta rekeri 
accion inmediato pa desaroya y ehecuta un strategia inte- 
gral di maneho di desperdicio pa mitiga e crisis y garantisa 
un futuro sostenibel pa Aruba. 


Pa motibo di falta di planificacion strategico 


Aruba keto bay den crisis di maneho di desperdicio 

LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


DURANTE un conferencia di prensa diahuebs n'e ofici- 
nanan di Algemene Rekenkamer, e hunta directiva di ARA 
a presenta e resultadonan di un investigacion extenso riba 
varios entidad publico y empresa estatal di Aruba. 


Segun mr. Rick Samuels, miembro di ARA, e investigacion a 
selecta cierto institucion basa riba un analisis di riesgo, a 
revela deficiencia importante den e maneho y rindimento di 
cuenta di e entidadnan aki, algun di nan cual tin resultado 
financiero negativo. 


Resultado di investigacion 
E investigacion di Algemene Rekenkamer a enfoca riba 
varios entidad specifico: 


1. Empresa estatal cu resultado financiero negativo: 
Arubus, Post Aruba, RDA. 


2. Empresa estatal cu resultado financiero positivo: WEB. 
3. Entidad publico y fundacion publico cu resultado finan- 


ciero negativo: Serlimar (instancia di derecho publico (Sui 
Generis) y Fundacion Lotto pa Deporte (Fundacion Publico). 


Principal deficiencia identifica 
E informe ta destaca varios deficiencia critico: 
1. Deficiencia den responsabilidad: Numeroso entidad ta 
mustra deficiencia grandi den rindimento di cuenta, loke ta 
imposibilita e control efectivo di parti di parlamento. 


2. Riesgo Financiero: E falta di transparencia den e situa- 
cion fnanciero di e entidadnan aki ta crea riesgo grandi p'e 
finansa publico. 


3. Funcionamento ineficiente: A haya deficiencia grave den 
e funcionamento di hopi entidad, loke ta resulta den un 
maneho fnanciero cu ta ineficiente, ineficaz y hasta tin biaha 
ilegitimo. 


E deficiencianan aki no solamente ta responsabilidad di e 
entidadnan mes, sino tambe di e gobierno di Aruba, cu no 


Investigacion di Algemene Rekenkamer ta mustra 


Ta urgi reforma den maneho di empresa estatal na Aruba 

Bon noticia! 
Nos calendar anual tan 
gusta a yega. Cu un bunita 
diseño cu ta reﬂeha nos 
cultura vibrante, bo no por 
faya esaki. 


Bishita nos oﬁcina y 
busca esun dibo awe 
mes! 


Celebrando 120 aña, nos ta 
bay e XMile pa sigura bo smile. 


a sigui e modelo di maneho premira na momento di incor- 
pora nan. Ningun gobierno a tuma medida structural adecua 
pa coregi e problemanan aki, perpetuando un situacion 
insostenibel durante varios decada. 


Recomendacion pa reforma 
mr. Samuels a subraya e necesidad di adopta un modelo di 
maneho robusto y un metodo di financiamento cu ta garan- 
tisa e funcionamento adecua di e entidadnan aki. 


Entre e recomentacionnan clave ta inclui: 


1. Eliminacion di Reraso den entrega di cuenta anual: Ta 
crucial elimina e retrasonan den e presentacion di e cuen- 
tanan anual y sigura cu e entidadnan cumpli cu nan obliga- 
cionnan di rindimento di cuenta pa promove transparencia 
y responsabilisa. 


2. Alineacion di Procedemento y fecha: Alinea e fechanan di 
presentacion di e resultadonan financiero pa evita sorpresa 
y sigura cu gobierno por integra e resultadonanan aki den 
nan cuentanan anual. Esaki tambe lo yuda evita presupuesto 
supletorio innecesario. 


3. Reevaluacion di modelo di maneho: Ta necesario reevalua 
e modelonan di maneho actual pa determina si nan t'esunnan 
mas adecua pa logra e obhetivonan publico. E pais mester 
considera si algun entidad mester wordo reabsorbi pa gobi- 
erno of si mester spera mas di e mecanismo di mercado. 


4. Definicion cla di rol y e metodonan di finan- 
ciamento: Door di crea entidad publico nobo, 
ta fundamental defini claramente nan rol y e 
metodonan di financiamento, uzando modelo 
standarisa pa garantisa e transparencia y e 
rindimento di cuenta. 


5. Evaluacion previo di entidad nobo: Prome cu e 
creacion di organisacion nobo, mester realisa un 
evaluacion previo riba e consistencia di e modelo 
y e mecanismonan di financiamento. Esaki lo 
evita sorpresa desagradabel y lo sigura un plan- 
ificacion financiero adecua. 


6. Fortalecemento di e control parlamentario: 
Proporciona mas instrumento y sugerencia na 
parlamento pa fortalece su control riba gobierno, 
sigurando cu e entidadnan publico funciona di 
manera eficiente y eficaz. 


Compromiso cu transparencia y eficiencia 
mr. Samuels a conclui enfatisando e impor- 
tancia di un accion decisivo tanto di parti di 


gobierno como di e entidadnan mes. Algemene Rekenkamer 
ta dispuesto na colabora, por ehempel incorporando un 
procedemento di consulta preliminar pa entidad nobo, 
manera cu a haci cu RWZI y e plannan di regulacion di vaca- 
tion rentals. 


Pa logra un mehoracion significativo, tanto e entidadnan 
como gobierno mester reconoce e necesidad di haci e 
cosnan di manera diferente. 


Esaki ta incli esfuerso significativo pa mehora e rindimento 
di cuenta y e supervision interno, como tambe un reevalua- 
cion di e modelonan di maneho y financiamento actual. 


Un yamada na accion 
E momento di actua ta awo. 
Gobierno mester reevalua e modelona cu ya no ta funciona 
y considera e opcionnan mas adecua pa cumpli cu e obhe- 
tivonan publico. Esaki por implica e reabsorcion di e enti- 
dadnan di gobierno of e implementacion di un enfoke mas 
basa riba mercado. 


E recomendacionnan presenta pa Algemene Rekenkamer ta 
ofrece un caminda pa un maneho mas transparente y efici- 
ente di e entidadnan publico y empresa estatal di Aruba. 


Door di adopta e recomendacionnan aki, Aruba por garan- 
tisa cu e fondonan publico ta wordo maneha di manera 
responsabel, eficiente y na beneficio di tur e ciudadanonan. 

DEN e ultimo tempo por a tuma nota di hopi acci- 
dente cu a tuma lugar di cual ya caba den e di 
prome 5 luna di aña 2024 a constata 6 morto den 
trafico. Hopi di e accidentenan aki tabatin di haber 
cu consumo excesivo di alcohol, velocidad halto y 
no uzo di faha di siguridad. 


Comision Trafico Sigur den colaboracion cu 
TeleAruba lo presenta su di dos programa di Forum 
diamars dia 18 di juni 2024 pa sigui promove sigur- 
idad den trafico. 


Den e di dos programa e televidentenan por spera 
informacion riba e siguiente temanan: 
Rotonde: Den e ultimo añanan a bin hopi cambio 
den trafico y su infrastructura a engrandece. Awo 
tin menos luz di Trafico y mas Rotonde pero no tur 
Rotonde ta mescos y hopi biaha por trece confu- 
sion entre e usuarionan local y tambe turista. Un 
representante lo duna splicacion y tips con pa core 
corectamente riba e rotondenan di Aruba. 


Keur Auto y uzo di faha di siguridad: Un represent- 
ante di DTI lo tey presente pa informa tocante di e 
importancia di Keur bo auto y e uzo corecto di Faha 


di Siguridad. Hopi automobilista no ta gusta bisti 
faha di siguridad pero esaki ta scapa bo curpa di 
consecuencianan fatal. Segun data internacional di 
World Health Organization (WHO) e uzo di Faha di 
Siguridad por salba bo bida cu un probabilidad di te 
cu 50%. 


Alcohol: Lo t'ey presente un psikiatra cu lo informa 
tocante di influencia di alcohol riba e automobilista, 
kico ta e fayonan cu ta surgi den comportacion, 
habilidad y riesgo cu por spera cu no ta prudente pa 
core auto. 


Ley di Trafico: Ministerio Publico (OM) tambe lo t'ey 
presente pa duna informacion y splicacion tocante 
boetnan y eventual castigonan cu ta wordo aplica 
pa e diferente tipo di accidentenan ora cu alcohol ta 
hunga un rol. 


FADA tambe lo uni den e programa pa informa 
tocante di nan investigacion y campaña di consci- 
entisacion. 


Actualmente alcohol ta un di e causantenan di mas 
grandi di accidente nan fatal y e cantidad di caso 


nan ta keda aumenta. Na aña 2022 tabata 
tin un averahe di 26 caso pa luna di acci- 
dente y incidente caminda e conductor 
ta core bou influencia di alcohol mien- 
tras cu e cifra aki a subi na un averahe di 
35 pa luna na 2023. Esaki ta basa sola- 
mente riba data di Forensys. Realidad ta 
cu e cantidad aki ta hopi mas halto y ta 
alarmante. 


Sintonisa TeleAruba dia 18 di juni 2024 
na Canal 13 y 313 HD of Live riba YouTube. 
E programa lo cuminsa 8:30PM di anochi 
despues di Telenoticias. Comuninidad 
henter di Aruba ta keda cordialmente 
invita pa forma parti di e programa. 
Por mandae preguntanan via Whatsapp 
na +297-597-2323 y e panalistanan lo 
contesta bo preguntanan na final di e 
programa. 


Hunto, ban haci nos camindanan mas 
sigur pa un y tur. Salba Bida, Scoge pa 
Siguridad! 


Mañan diamars 8:30 PM – Programa Forum di Telearuba 


Rotonde, Keur, Faha di Siguridad y Alcohol den Trafico 

H O R O S C O P O 
Di Siman 
Di Siman 


DESPUES di bisa ayo n'e fin di siman, nos ta cuminsa cu e di 
tres siman di e luna di juni 2024. Kico e astronan tin prepara 
p'e signonan di zodiaco - Aries, Tauro, Geminis, Cancer, Leo, 
Virgo, Libra, Scorpio, Sagitario, Capricornio, Acuario y Piscis 
- segun e prediccion completo di e horoscopo? 


Dia 17, e planetanan Mercurio y Venus ta drenta den signo 
di Cancer, potenciando nos creatividad y contribuyendo pa 
nos ta hopi sentimental y romantico. Dia 20, nos ta duna 
e bonbini na zomer cu e entrada di solo den Cancer. Y 
nos ta bay na caminda p'e luna yen, dia 22 den e signo di 
Capricornio, e prome plenilunio di zomer, segun e pronosti- 
conan di Esperanza Gracia. 


Descubri aki e pronosticonan di horoscopo durante e proximo 
7 dianan den tur e signonan zodiacal, for di dlauna 17 te cu 
diadomingo 23 di juni 2024. 


Horoscopo semanal Aries 
Confia den bo talento y den bo cualidadnan y move pa haci 
bo soñonan realidad. T'e momento pa tuma e iniciativa y 
laga bo hiba pa e "sixth sense" cu poco biaha ta faya. Lo bo 
wordo sorprendi pa tur lo bon cu e lo trece pa bo e zomer 
aki. Luna yen ta activa bo exito y bo gana pa triunfa lo ta 
mparabel. Si bo kier, bo por, no duda. 


Horoscopo semanal Tauro 
Planeta Mars den bo signo ta un inyeccion di 
energia y vitalidad cu ta lanta bo banda mas 
apasiona y algo cu ta interesa bo hopi por fin 
lo bo por realis'e awo. Lo bo move hopi y lo bo 
conoce hende di tur tipo cu lo aporta na un 
perspectiva nobo. E prome Luna yen di zomer lo 
activa e sector di biahe y a traves di algun di nan 
por por yega na cos bon den bo bida. 


Horoscopo semanal Geminis 
Probecha e yegada di zomer pa libera bo di e 
nostalgia ey cu bo por ta sintiendo. P'esey lo 
bo bay conta cu e ayudo di e benefactor Jupiter 
den bo signo. Cu bo energia positivo bo ta bay 
bisa ayo na miedo, na duda y desconfiansa cu ta 
wanta bo y no ta laga bo ta bo mes. Luna yen di 
dia 22 lo trece cambio den bo bida cu lo bo bay 
sa di probecha y beneficia di nan. 


Horóscopo semanal Cancer 
Dia 17 Mercurio y Venus ta drenta den bo signo 
y dia 20 solo lo haci esaki, dunando comienso na 


zomer. Tur e energia benefico aki cu bo ta bay ricibi lo trece 
oportunidad maraviyoso cu bo mester gara cu dos man. Lo 
bo haa beneficio tremendo y lo bo sinti bo special cu un 
carisma hopi atractivo. Bao di e influencia di Luna yen, lo bo 
cuminsa e zomer cu paso firme y liber di tension. 


Horoscopo semanal Leo 
Por ta cu cos por complica of no sali maner bo a pensa, pero 
esey no ta nifica cu loke pasa no lo bay ta positivo pa bo. 
Lo bo sa di domina e situacionnan y lo bo saca e lider ey cu 
bo tin paden, superando cualkier obstaculo cu surgi. Pero 

corda cu bo no ta autosuficiente y bo mester confia un poco 
den e otronan. Luna yen por trece un bon noticia laboral. 


Horoscopo semanal Virgo 
Bo ta hopi inteligente y aunke bo mester enfrenta e obstac- 
ulonan, tardi of trempan bo ta logra loke bo kier y envidia lo 
ta rond di bo…. Bo tin mester di aparta e personanan cu ta 
lastra bo fo'i bo bida y no ta laga bo biba e bida manera cu 
bo kier. Luna yen di dia 22 ta ofrece bo un momento maravi- 
yoso pa bo haya amor of revitalisa bo relacion actual. 


Horoscopo semanal Libra 
Bo ta bibando un situacion dificil y bo ta kere cu den algun 
momento tur cos lo rementa, pero lo tin un cambio cu lo haci 
bo bolbe kere den un futuro yena cu speransa. Luna yen lo 
faborece e ambito familiar y por trece un gran alegria cu lo 
laga bo lubida tur e otro problemanan cu awo mes no por 
soluciona. Dia 15 y 16 ta bo dianan magico y loke bo haci lo 
sali di bon. 


Horoscopo semanal Scorpio 
Cu e Luna creciente den bo signo, dia 17 y 18, bo 'sixth 
sense' lo bira mas skerpi y loke bo dicidi lo raca. Reto nobo 
ta yega y tur bo energia lo mobilisa pa bo confronta y cumpli 
cu bo obhetivonan. Un di bo mayor activonan lo bay ta e 
parti ey di misterio cu bo no por bandona nunca y cu lo haci 
bo asina atractivo. Luna yen dia 22 lo por trece un biahe 
maraviyoso. 


Horoscopo semanal Sagitario 
Zomer ta cuminsa cu 'ups and downs' y cierto 
desanimo, pero Luna den bo signo e dianan 19, 
20 y 21 lo transmiti bo e forsa cu bo mester 
pa pone limite na loke ta altera bo y pa bo no 
acepta cierto situacion cu no ta bay cu bo y cu 
ta kita bo energia. E prome Luna yen di zomer 
por trece e solucion na un problema di placa cu 
ta preocupa bo. 


Horoscopo semanal Capricornio 
Bo actitud reflexivo y sosega lo hiba bo na haci 
e preguntanan necesario pa raca na ora di tuma 
un decision cu bo ta bin ta pensando. Luna yen 
den bo signo, dia 22, lo duna bo hala pa bo no 
rindi y persigui bo soñonan. No laga e proble- 
manan di otro converti den bo problemanan. 
Ta momento pa habri bo wowonan y acepta un 
cambio necesario. 


Horoscopo semanal Acuario 
Zomer ta bin yena di promesa dushi cu lo haci 
bo feliz. E momentonan di soledad y di miedo 
ta keda atras y ilusion ta bolbe den bo bida. Bo 


intuicio lo ta bo miho arma y consehero pa bo hiba den bon 
termino e plannan cu bo tin den mente. Confia den suerte 
y lag'e manifesta espontaneamente, sin purba di forsa e 
acontecimentonan. 


Horoscopo semanal Piscis 
Cu e comienso di zomer lo bo bay experencia otro forma di 
bida cu lo haci bo feliz, loke ta inclui biahe, amor, proyecto 
nobo y aventura di tur tipo. Lo bo bay biba algun dia hopi 
activo cu tur cos na bo fabor pa alcansa bo deseonan y 
disfruta hopi. Luna yen di dia 22 lo ofrece un bon momento 
pa crea amistad nobo y cuida esunnan cu ya bo tin. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


HOUSEKEEPING SUPERVISOR 


FRONT OFFICE SUPERVISOR 


EXECUTIVE CHEF 


E descuento di impuesto pa migrante altamente cualifica, 
conoci como e areglo di 30%, ta genera mas entrada cu 
e ta costa, segun un informe di e Ministerio Hulandes di 
Finansa. E incentivo fiscal aki, cu ta permiti e trahadornan 
selecta for di exterior ricibi casi un tercio di nan entrada 


liber di impuesto pa cinco aña, ta efectivo y beneficioso pa 
e economia. 


Un reevaluacion independiente di SEO Economic Research a 
haya cu reduci e decision di 30% lo conduci na un disminu- 
cion di 15-20% den e migrantenan altamente cualifica, cu 
lo afecta negativamente e clima empresarial Hulandes. E 
recorte, implementa aña pasa, ta cambia e asignacion na 
un escala mobil: 30% liber di impuesto pa 20 luna, 20% pa 
otro 20 luna y 10% pa e ultimo 20 luna. E structura nobo 
aki ta mas caro pa maneha y menos atractivo p'e migrant- 
enan potencial. 


E informe ta indica cu un asignacion di porcentahe mas halto 
ta atrae migrante cu ta mas cualifica, mehorando e ambi- 
ente di negoshi y contribui positivamente na e economia. 
Elimina excepcion fiscal completamente por resulta den un 


reduccion di 40% den e migrantenan di cono- 
cemento, cu lo afecta negativamente varios 
empresa Hulandes, for di e empresanan nobo te 
cu e empresanan grandi. 


Mientras cu e ganashi di presupuesto directo 
di e plan ta supera su gastonan, E informe di 
SEO tambe ta destaca e ganashi economico 
indirecto, manera aumento di entrada di divisa, 
creacion di empleo y salario mas halto p'e otro 
empleadonan pa motibo di e plamento di cono- 
cemento. E contribucion laboral di e migrant- 
enan aki tambe ta yuda trata e retonan social. 


Na 2022, alrededor di 110.000 persona (0.6% 
di e poblacion) na Hulanda a beneficia di excep- 
cion fiscal, yenando e bashinan den habilidad 
specialisa. E personanan aki ta hende homber 
altamente educa, bou di 35 aña, sin yiu, cu 
entrada superior na promedio y trabou full-time. 
Un encuesta di 7.000 beneficiario a revela cu 
hopi a scoge Hulanda pa motibo di e beneficio 
aki, y e reduccion di e duracion di sentencia di 
ocho pa cinco aña na 2019 a causa un caida di 
19,6% den nan cantidad. 


E informe ta desacredita tambe e afirmacion cu 
e areglo di 30% ta aumenta e prijsnan di vivi- 
enda significativamente. E impacto riba huur y 
prijs di vivienda, particularmente na Amsterdam, 
ta modesto y e areglo ta representa solamente 
un fraccion chikito di e aumento general di prijs 
impulsa pa otro factor, manera incentivo fiscal 
interno y practica di e propietarionan. 


Reduci areglo di 30% pa Expats lo daña economia Hulandes 

E lidernan mundial a reuni na resort Bürgenstock na 
Suisa pa discuti un plan pa paz pa Ucrania, a pesar 
di e ausencia notabel di Rusia. E cumbre, cu lo tuma 
luga durante dos dia, tin como meta pa atende 
cu e conflicto cu ta tumando luga mas cu dos aña 
despues di guera. 


E presidente di Ucrania, Volodymyr Zelenskyy, 
a enfatisa e importancia di e esfuersonan hunto 
pa stop e guera y logra un paz husto, hasta ora e 
combatientenan ta keda profundamente dividi. 


Kiev ta exigi retiro di forsa Ruso for di tur teritorio 


confisca, mientras Moscu ta sigui su ofensiva den e 
parti oost y zuid di Ucrania. 


E conferencia ta inclui e representantenan di Latino 
America, Africa, Europa, Medio Oriente, Asia, Pacifico 
y Norte America. A pesar di e falta di participacion 
Ruso, Zelenskyy a subraya e compromiso global cu 
paz. 


"E ausencia di Rusia ta nifica su falta di interes den 
paz", Zelenskyy a bisa. E lidernan na e cumbre ta 
enfrenta e reto di condena e accionnan di Rusia 
mientras cu nan ta mantene habri e posibilidad pa 
futuro conversacion di paz. 


E figuranan clave den e cumbre ta inclui vice presi- 
dente Mericano Kamala Harris, kende a anuncia un 
asistencia nobo di 1.5 biyon pa Ucrania, y Minister 
di Relacionnan Exterior di Saudi Arabia, Prins Faisal 
bin Farhan, kende a enfatisa e necesidad di partici- 
pacion di Rusia den e conversacionnan di paz creibel. 


Minister di Relacionnan Externo di Turkia, Hakan 
Fidan, a reconoce e profundo desconfiansa entre 


Rusia y Ucrania. Presidente Lituano 
Gitanas Nauseda a pidi Rusia responsabi- 
lidad y reparacion. 


A pesar di e ausencia di Rusia, e cumbre 
ta boga pa genera consenso riba tres 
punto clave di e Plan di Paz di 10 Punto 
di Zelenskyy: siguridad nuclear, inter- 
cambio di prizonero y siguridad alimen- 
tario mundial. 


E ta considera menos controversiabel 
compara cu e demandanan di retiro Ruso 
y integridad teritorial di Ucrania. 


China, un aliado importante di Rusia, 
tambe a falta e evento, reforsando su 
postura cu cualkier proceso di paz ta 
rekeri participacion tanto di Rusia como 
di Ucrania. 


E impacto di e guera ta sigui cu bombardeo 
continuo na Ucrania, causando victima 
civil. 


Lidernan Mundial ta reuni na Suisa pa Cumbre 
di Paz di Ucrania memey di ausencia di Rusia 

DEN un demostracion di presencia militar, un submarino 
di Marina Mericano a ancra den Guantanamo Bay, Cuba, 
mientras cu e barconan di guera Ruso tabata yega Caribe 
pa ehercicicio planifica. USS Helena, un submarino di atake 
rapido di propulsion nuclear, a drenta e awanan cerca di e 
base Mericano riba diahuebs, un dia despues cu e barconan 
naval Ruso, incluyendo un fragata, un submarino di propul- 
sion nuclear, un tankero y un remolcador di rescate, a yega 
waf di Havana. 


E Comando Sur di Merca. a describi e ancramento di USS 
Helena como parti di un "bishita portuario di rutina" durante 
su transito pa e region, enfatisando cu esaki ta un proce- 
dura standard. 


E oficialnan di Pentagono, mientras cu ta monitor e simu- 
lacronan Ruso, a declara cu nan no ta percibi e activi- 
dadnan aki como un menasa directo pa Merca. E vocero di 
Pentagono, Sabrina Singh, a menciona: "Nos a mira nan 
haci e tipo di escala di e waf aki prome. Nos, naturalmente, 
a tuma esaki na serio, pero e ehercicionan aki no ta repre- 
senta un menasa pa Merca." 


E momento di e ehercicionan aki ta remarcabel, ya cu nan a 
tuma luga poco despues cu presidente Joe Biden a otorga 
Ucrania pa uza arma cu Merca a provee pa accion di defensa 


den Rusia pa proteha Kharkiv. E decision aki a hiba presi- 
dente Ruso, Vladimir Putin, na insinua posibel "paso asimet- 
rico" como reaccion, posiblemente extendiendo actividad 
militar Ruso mundialmente. 


E oficialnan di Pentagono, incluyendo Singh, ta anticipa 
un aumento di actividad naval Ruso den awa internacional 
cercano di Merca, cu e expectativa cu e barconan Ruso lo 
keda den e region durante henter e zomer, posiblemente 
haciendo escala adicional na Venezuela. Rusia ta mantene 
un aliansa fuerte tanto cu Venezuela como cu Cuba, cu peri- 
odicamente ta ehecuta operacion militar den Caribe. 


For di 2008, e barconan di guera Ruso sa yega na Havana 
ocasionalmente, marcando bishita significativo despues di 
ausencia largo. Na 2015, un boto Ruso di reconocimento y 
comunicacion a yega inesperadamente na Havana, coincidi- 
endo cu e inicio di e discusionnan diplomatico entre Merca 
y Cuba. E historia di bishita naval ta enfatisa e lasonan 
strategico entre Rusia y Cuba, reflehando e maniobranan 
geopolítico cu ta tumando luga. 


E presencia di e forsanan naval Mericano y Ruso den estrecho 
proximidad ta pone den evidencia e escala di e posicionnan 
militar manera tension mundial ta sigui aumenta pa motibo 
di e conflicto na Ucrania. 


Submarino Mericano a ancra den waf di Guantanamo 
despues di yegada di flota di guera Ruso na Cuba 

DEN un emocionante pelea na MGM Grand Garden Arena 
na Las Vegas riba 15 di juni 2024, Gervonta "Tank" Davis a 
wanta su titulo di peso lihe di WBA door di ‘knockout’ Frank 
"the Ghost" Martin den e di ocho rond. E victoria aki a marca 
Davis su prome pelea den 14 luna, mehorando su record na 
un impresionante 30-0 cu 28 knockout. 


E pelea a cuminsa cu Martin den control, ganando inter- 
cambio consistentemente den e prome tres rondnan mien- 
tras e tabata mantene un distancia strategico for di e poder 
di Davis. 
Pa e di cuater y di cinco rond, e pelea tabata parce mas 
balansa, pero Davis a cuminsa cambia rumbo den e di shete 
rond. Su golpinan di poder tabata alcansa su marca mas y 
mas, señalando un fin inminente. 


Davis a duna e golpi decisivo den e octavo rond, estableci- 
endo un gancho robes cu un impresionante uppercut cu a 
laga Martin indefenso y finalmente a derot'e. Reflexionando 
riba su strategia, Davis a bisa: "Mi tabata sa cu e lo a cansa. 
Mi a keda aki como meta pa e cansa, y una bes cu el a hacie, 


mi a cuminsa super'e." 
Martin a reconoce su propio erornan despues di e pelea y a 
admiti: "Mi a sinti cu na principio mi tabatin control, despues 
mi a sintimi demasiado comodo. Mi a stop di move y e por a 
conecta mas jab." 


E pelea aki tabata Davis su prome desde su victoria di alto 
perfil riba Ryan Garcia na april 2023. Apesar di un periodo 
di 44 dia den prizon pa viola e terminonan di un sentencia 
di aresto domiciliario, Davis a surgi positivamente, atribuy- 
endo e experiencia na crecemento personal. 


Den futuro, Davis a nenga di nombra un oponente specífico, 
pero a menciona cu Vasiliy Lomachenko, Shakur Stevenson 
y Isaac Cruz ta "riba su radar." 


Den otro pelea riba e cartelera, David Benavidez a derota 
Oleksandr Gvozdyk pa decision unanime, Alberto Puello 
a gana pa decision dividi contra Gary Antuanne Russell y 
Carlos Adames a triunfa riba Terrell Gausha pa decision 
unanime. 


Gervonta Davis ta gana Frank Martin 
pa knockout den di ocho rond 

E di 2 dia di Euro Cup a cuminsa trempan. 9'or di mainta, 
Hungaria contra di Suisa. Un wega basta domina p'e 
Sueconan, a termina cu un score di 3-1. E 2 ekiponan aki 
tambe ta forma parti di grupo A, hunto cu Alemania y Escocia. 


Un Hungaria hopi mas peligroso den e di 2 tempo, pero asina 
mes no peligroso pa a anota mas gol contra di Suisa. Suisa 
ta conta cu hungado cu hopi mas experiencia internacional 
compara cu Hungaria, cual na final tambe ta haci un influ- 
encia riba e nivel di wega cu nan ta desplega. 
Nan siguiente weganan ta diaranson 19 juni, cuminsando 
pa 12'or di merdia entre Alemania y Hungaria y despues pa 
3'or Escocia contra di Alemania 


Merdia pa 12'or, e siguiente wega entre Spaña y Croatia. Un 
wega hopi a anticipa ya cu Spaña semper ta un di e fabori- 
tonan den e copanan Mundial pero nunca bo por descarta 
e ekipo di Croatia. Croatia no a logra yega na nan wega. Cu 
un score di 3-0 Spaña ta logra sigura nan prome 3 puntonan 


den un grupo toch no facil. E otro 2 ekiponan den grupo B 
ta Italia y Albania. 


Grupo B su siguiente weganan lo tuma luga dia 19 y 20 juni. 
Dia 19 Croatia lo enfrenta Albania pa 9'or di mainta y dia 20 
Italia contra Spaña. 


E ultimo wega di diasabra tabata entre Italia y Albania. Hopi 
hende contento di wak Italia bek riba plataforma mundial 
di futbol despues cu nan no a clasifica of ta cay afo den e 
prome buelta caba. Un ekipo basta jong, cu e otro paisnan 
mester tene na cuenta sigur cu ne aki un 8-12 aña. Albania 
ta sali score den trempan, den apenas 1 minuut di e wega, 
spanta tur hende, principalmente e fanaticadanan di Italia. 
Pero no a dura mucho cu Italia ta logra score 2 gol pa asina 
segura e victoria den nan prome salida. 


Nan tur 2 mester enfrenta Spaña y Croatia ainda. Dos team 
cu no lo ta facil. Un grupo sigur pa sigui di cerca. 


Cada wega a conoce un ganador 

DIADOMINGO ultimo, e torneo di Euro Cup a continua, 
caminda cu por a disfruta di 3 partido. E prome, esun mas 
anticipa e dia aki, tabata pa 9'or di mainta, entre Hulanda 
y Polonia. Hulanda, cu ta disfruta di un cantidad halto di 
fanaticada riba nos isla, a keda contento, despues cu nan 
a gana cu score di 2-1 contra di Polonia. Hopi ta esunnan 
cu a pensa cu Hulanda lo a pasa facil riba Polonia, pero 
mester enfatisa cu nan a pone un defensa basta bon pa 
e Hulandesnan. Maske cu Hulanda a domina mayoria di e 
partido, e golnan no tabata cay. 


Polonia a bay ariba prome, na di 16 minuut cu un gol di 
Buksa, pero no ta tarda mucho pa Gakpo hinca e gol di 
empate. 


E wega a keda empata te na di 83 minuut, ora cu Weghorts, 
kende a drenta na di 81 minuut, ta anota e gol pa sigura 
Hulanda nan prome 3 puntonan. Player of the Match a bay 
pa Cody Gakpo. 


Hulanda su siguiente wega ta contra di Francia, diabierna 
awo pa 3'or di atardi mientras Polonia lo enfrenta Austria pa 


12'or di merdia 
Pa merdia, 12'or, ta toca turno na Slovenia y Dinamarca. E 
dos paisnan a keda empata na 1 cada un, asina aki tambe 
repartiendo e puntonan den e prome wega. Christian Erikson 
atrobe ta hala atencion pero e biaha aki hincando e prome 
gol pa Dinamarca. Ningun hende por a imagina di wak e bek 
un dia riba veld, corda pa e por ta participando den Euro 
Cup y hinca e prome gol. Tur esaki despues cu el a collapse 
apenas 4 aña pasa, den e prome buelta di Euro Cup 2020. 
Basicamente el a wordo resucita riba veld. Di berdad algo 
increibel pa a experiencia y sigur algo di admira. 


E ultimo wega di e dia tabata entre un di e faboritonan pa 
gana e copa, Inglatera, kende a enfrenta Serbia. Inglatera 
ta sali gana y sigura nan prome 3 puntonan, pero mester 
enfatisa cu a spera hopi mas di nan. 


Mirando e calidad di hungador cu nan tin, tabata di spera 
cu nan lo a pasa facil riba Serbia, kende no ta conoci den 
e deporte di futbol. Pero asina mes cu nan lo a logra score, 
nan a logra wanta Inglatera na unicamente 1 gol. E gol a 
wordo anota door di nan estelar Jude Bellingham na di 13 


Hulanda ta sigura su prome puntonan 

minuut. 


Inglatera cu Serbia, hunto cu Slovenia y Dinamarca ta den 
grupo C. Cu e empate entre Slovenia y Dinamarca, e ta pone 
presion riba cada un pais den nan siguiente partido. No tin 
oportunidad pa empate, mucho menos perde. 


E unico cu ta bon para cu su 3 puntonan ta Inglatera. Nan 
siguiente wega nan ta diahuebs 20 juni. 


Wout Weghorst Goal | Poland vs Netherlands 1-2 Highlights 
Goals | UEFA EURO 2024 - YouTube 

Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5 - 1 


1-3 


3-0 


1-1 


2-1 

Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 

UN participante di Ultra Trail di Haut-Giffre (UTHG) a muri 
diabierna durante e evento, cu a tuma luga den e Alpen 
Frances den condicion climatico adverso. E organisadonan 
a expresa nan condolencia den un comunicado, bisando: 
"Cu hopi tristesa nos a anuncia e morto accidental di un 
coredo. Tur nos pensamento ta cu e famia y e amistadnan di 
e victima." 


E identidad di e coredor no a keda revela. E organisadonan a 
menciona cu e rescatadonan tabata na e sitio y a duna ayudo 
mientras nan tabata warda transporte. Debi na e tragedia, e 
evento a keda cancela. 


Fiscal local Karline Bouisset a informa e afiliado BFMTV cu 
cuatro coredo a cay for di un ‘trail’ pa motibo di e condi- 
cionnan "slipperig" causa p'e clima. 
Un di e personanan cu a cay, un homber di mas of menos 
50 aña, a muri na e sitio, ta sospecha cu el a sufri un paro 
cardiorespiratorio. Un autopsia lo determina e causa exacto 
di morto. 


Di e tres coredonan cu a keda, dos homber a keda herida 
gravemente pero ta den condicion stabiel, mientras cu un 
muhe a sufri herida menos grave. Tur e participantenan 
herida a wordo transporta pa un hospital. Fiscal a cuminsa 
un investigacion riba e incidente. 


E UTHG, un evento di tres dia, tabata programa pa tuma 
luga di 14 pa 16 di juni den e region di Alta Saboya di Alpen 
Frances. E inicio di e carera a keda retrasa mas tempran pa 
motibo di "condicion climatico dificil." 


E pronosticonan meteorologico a adverti di e condicionnan 
severo pa Alpen di nort di Francia den e oranan di marduga 
di diabierna, incluyendo e posibilidad di e tormentanan elec- 
trico, e condicionnan humedo na nivel mas abou y neblina 
na altitud mas halto for di cerca di 2600-2700 meter. 


No ta cla cuanto participante den total a wordo afecta pa e 
clima adverso. E organisadonan a declara cu tabata spera 
cu tur participante lo a wordo evacua diabierna atardi. 


Coredo ta muri durante mal tempo den 
e evento Ultra Trail di Alpen Frances 

E landado transgenero Lia Thomas, cu a gana atencion 
nacional na 2022 despues di gana un titulo individual di 
NCAA, lo no por competi den competencia femenino di elite, 
incluyendo e proximo Weganan Olimpico di 2024. Corte di 
arbitrahe deportivo a dicidi cu Thomas no tin legitimidad pa 
desafia e reglanan estableci pa World Aquatics, e organismo 
di maneho di natacion. 


E decision aki ta tuma luga algun dia prome cu e prueba di 
natacion Olimpico di Merca, cu ta cuminsa riba diasabra. 


Thomas, di 25 aña, a presenta un demanda legal contra 
World Aquatics na januari, impugnando su maneho cu ta 
restringi e atletanan transgenero di mayoria di e competi- 
ciannan femenino di elite. E maneho ta permiti e atletanan 
transgenero di homber pa muhe competi den categoria 
femenino solamente si nan a haci e transicion prome cu 12 
aña of prome cu nan a yega na etapa 2 di pubertad. 


E oficialnan di World Aquatics a elogia e desicion como un 
paso significativo pa proteha deporte femenino. "World 
Aquatics ta dedica na promove un ambiente cu ta promove 
igualdad, respet y igualdad di oportunidad pa atleta di tur 
genero", e organisacion a declara. 
Nan a enfatisa tambe nan compromiso cu e evaluacion 


continuo di maneho y e introduccion di un categoria habri 
pa atleta transgenero. 


E panel di tres miembro di Corte di Arbitrahe Deportivo a 
determina cu Thomas actualmente no ta eligibel pa participa 
den competencia Mundial di Awa, pero e por competi den 
e eventonan di natacion Mericano cu no ta cualifica como 
elite. 


Nan a bisa tambe cu e federacionnan nacional no por 
cambia e aplicacion di e reglanan di e organisacion gober- 
nante mundial. 


Thomas a marca historia como e prome atleta transgenero 
cu a gana un titulo di Division di NCAA door di reclama 
victoria den e evento femenino di estilo liber di 500 yarda 
na maart 2022. 


E campeonato NCAA aki no ta bou di hurisdiccion di World 
Aquatics. 


World Aquatics a actualisa su maneho di genero, vigente for 
di maart 2023, y a introduci un categoria habri p'e atletanan 
transgenero na un evento di e copa mundial na Berlin na 
october, cu ta atende tur identidad sexual y genero. 


Como organisacion cu ta goberna natacion, World Aquatics 
ta supervisa un variedad di deporte di awa, incluyendo nata- 
cion artístico, natacion den awa habri, waterpolo, etc. USA 
Swimming, miembro di World Aquatics, ta maneha compe- 
tencia di landamento na Merca. 


Lia Thomas ta perde reto di participa den 
competencia di natacion femenino elite 


Dialuna, 17 Juni 2024 
SPIRITUAL 
22 
AWEMainta 


SOÑO por wordo considera un porta misterioso di entrada 
pa e subconsciente, ofreciendo un reino caminda e limitenan 
di realidad ta disolve. Entre e diferente tiponan di soño cu 
hende por experencia, soño spiritual ta sali como experen- 
cianan profundo cu hopi biaha ta laga un impacto duradero 
riba e estado mental di e soñado. 


Den e paisahe di soño spiritual, hende ta haya nan mes 
sumergi den un dimencion mas aleu di loke ta ordinario, 
caminda simbolismo y metafora ta transmiti mensahe cu ta 
extende hopi mas aleu di e mundo tangibel. Ta kere cu e 
soñonan aki ta duna un bista di e biahe di alma, ofreciendo 
idea, orientacion y un conexion cu e divino. 


Un aspecto di soñonan spiritual ta su capacidad pa trascende 
e fronteranan cultural y religioso. Pa medio di diferente 
sistema di creencia, hende ta reporta encuentro similar cu e 
reino spiritual den nan soño. Sea den e contexto di oracion, 
meditacion of encuentro cu e sernan eterno, e soñonan aki 
ta evoca un sintimento di universalidad den e buskeda di un 
comprondemento mas profundo di existencia. 


Pa hopi hende, soño spiritual ta sirbi como fuente di consuelo 
y inspiracion. E soñadonan ta lanta hopi biaha cu un senti- 
mento profundo di paz, iluminacion of un consenshi mas halto 


di nan caminda spiritual. Algun ta describí encuentronan cu 
ser keri morto, ser angelical of representacion simbolico cu 
ta guia nan door di e desafionan di bida, fomentando un 
sentido di proposito y resiliencia. 


Psicologicamente, soño spiritual por wordo mira como un 
manifestacion di e mente inconsciente, treciendo hunto 
experiencia personal, creencia y emocion den un conhunto 
di narativa simbolico. Analisando e soñonan aki hopi biaha ta 
encera explora e simbolonan y e señalnan cu nificacionnan 
personal cu ta surgi, descubriendo diferente opcion di nifi- 
cacion cu ta extende mas aleu di loke ta literal y na loke ta 
metafísico. 


Sea cu nan ta considera mensahe di un poder superior, mani- 
festacion di e "mi" interno of un convergencia di ambos, soño 
spiritual ta sigui captiva y desconcerta. Mientras hende ta 
explora e profundidad di nan propio consenshi por medio di 
e experiencianan eterico aki, e significado di soño spiritual 
ta keda un tema fascinante cu ta invita na contemplacion y 
introspeccion. 


Mas aleu di loke ta físico 


Explorando e nificacion di soño spiritual 


S P I R I T U A L 

RABIA, un di nos emocionnan mas primitivo, frecuente- 
mente mal comprondi, por sirbi como un catalisado pa tanto 
crecemento personal como destruccion. Segun e National 
Library of Medicine, rabia ta un reaccion instintivo cu reis 
den nos sistema nervioso simpatico. Sinembargo, maneha 
rabia ta bay mas leu di e stereotipo di explosion di furia. E 
articulo aki ta explora e naturalesa multifacetico di rabia, 
explorando su origen, su relacion cu e rasgonan di person- 
alidad, y strategia efectivo pa su maneho. 


E naturalesa compleho di Rabia: 
Maneha rabia ta inclui un rango amplio di desafionan, cu e 
siñansa mas importante di cu rabia no ta simplemente un 
explosion di furia. E por tambe alimenta cambionan positivo, 
motivando individuonan pa contene nan mes. Sinembargo, 
rabia sin control por ta un peso enorme riba e salud físico y 
relacion personal. Compronde e relacion entre rabia y stress 
ta crucial, pues fluctuacion di hormoon di stress ta conoci 
pa acompaña rabia, potencialmente resultando den prob- 
lema di salud manera sistema imunologico debilita y presion 
di sanger halto. 


Trigger di rabia y su origen: 


Prome cu elabora riba e diferente strategia di maneho di 
rabia, ta vital pa explora e origen di rabia. Bo reaccion na 
un situacion por depende di e evento specifico, bo person- 
alidad, y bo estado emocional actual. Variabel manera toler- 
ancia pa frustracion, nivel di ansiedad, y persepcion di 
husticia ta representa un rol significante den forma bo reac- 
cion. Ademas, e rasgonan di personalidad delinia den e “Big 
Five framework’ di Science Direct ta wordo uza pa identi- 
fica esunnan mas susceptibel pa rabia. E rasgonan aki ta 
inclui neurosis, rasgonan social, amabilidad, cuido, y con bo 
menta ta wordon influencia door di experiencia. 


Maneha Rabia 
Mas aleu di e rasgonan di personalidad, otro caracteristi- 
canan por contribui na probelmanan di rabia, incluyendo 
privilegio, obsession, sconde emocionnan, tin un mente sera 
y sentido di inadecuacidad. Pa controla maneho di rabia, 
auto-consiencia ta importante. Ora bo ta sinti bo rabia ta 
escalando, intervencion ta crucial prome cu yega e punto na 
unda cu no por domina e rabia mas. Seis strategia efectivo 
pa maneho di rabia ta inclui respiracion profundo, identifica 
trigger, actividad fisico, comunicacion habri, busca ayudo 
profesional, y practica mindfulness y meditacion. 


Conclusion: 
Pa conclui, rabia ta un emocion complica cu por sea impulsa 
crecemento personal of hiba na consecuencianan destruc- 
tivo. Door di compronde e origen di rabia y emplementa 
strategianan efectivo, individuonan por gana control riba 
emocion potente y cuminsa un biahe pa paz interno y bien- 
estar emocional. 


E Ciencia di Rabia 


Compronde y Maneha e Emocion complica aki 

DESDE 3 aña pasa mi a percura pa pone e situacion di reto 
di nos studiantenan na Hulanda riba agenda di Tripartiet 
entre Aruba, Corsou y Sint Maarten y tambe riba esun di 
IPKO caminda Hulanda tambe ta sinta na mesa. 


Durante mi biahe recientemente pa Hulanda un biaha mas 
mi a duna atencion personal na e retonan di nos studian- 
tenan na Hulanda. Dia 4 di juni 2024 mi a realisa un bishita 
di trabou na Haagse Hogeschool. Un scol caminda hopi di 
nos studiantenan ta studia. Aki mi a reuni cu e Adviseur 
Instroom di e scol, sra. Marianne van Veldhuisen y tambe cu 
e mentor di Den Haag, sra. Shahaira Brokke. Pa ta concreto 
mi kier a reuni cu e scol pa trata e siguiente puntonan pa 
haya sa di nan banda nan pensamento: 


⁃ Con e experiencia di e scol ta cu nos studiantenan; 
⁃ Segun e scol kico ta e retonan di nos studiantenan; 
⁃ Kico nan ta pensa nos por of mester haci pa prepara nos 
studiantenan cu ta bin Hulanda miho y’ 
⁃Ki servicio e scol tin pa nos studiantenan. 


Pa loke ta trata e dos prome puntonan mi por bisa cu loke e 
scol ta indica ta coincidi cu loke hopi biaha nos ta encontra 
den rapportnan y sigur den esun di e Ombudsman di Hulanda 
di 2020. Nos muchanan ta verlegen, no gusta papia y haci 
pregunta, esaki hopi biaha door di berguensa. Segun sra. 
Veldhuisen nos hobennan mester accentua di unda nan ta 
bin, y realisa cu Hulandes no ta nan lenga materno y mester 
ta orguyoso di toch por defende nan mes den Hulandes of 
Ingles. 


Nos por bisa tambe cu tin un diferencia entre e hobennan cu 
ta sigui un estudio internacional cu ta na Ingles y esnan cu 
nan estudio ta na Hulandes. 


Como reto sigur ta keda subraya punto manera e tempo 
(weer), idioma, heimwee y diferencia den cultura. E shock 
den cultura tin hopi impacto y hopi biaha ta influencia nos 
studiantenan negativamente. Tambe nos a toca e aspecto di 
vivienda, belasting y seguro. 


Reto generalmente conoci bou di e studiantenan di nos 
islanan cu tambe tin un impacto grandi riba e bida di nos 
studiantenan. P'esey nos mester sigui stress riba un prepara- 
cion mas amplio y dirigi pa nos hobennan ta miho posibel 


prepara pa biba y studia na Hulanda. Un punto cu mi a bin 
ta trata cu nos Minister di Enseñansa. 


Algo cu ta keda remarcabel ta e echo cu nos studiantenan 
hopi biaha ta cambia di estudio durante of despues di e 
prome aña. Esaki por tin implicacion y consecuencia pa nan 
finansas di DUO y cu nan vivienda. P'esey nos mester keda 
traha na un miho guia y sosten pa nos studiantenan pa loke 
ta trata escogencia di estudio. 


Un otro aspecto cu sra. Marianne van Veldhuisen a indica ta 
cu e ta haya e parti di bishita di nos scolnan secundario na 
Hulanda y na nan scol algo hopi positivo. Nan por experencia 
e bida na Hulanda, e infrastructura y transporte publico, 
siña conoce diferente stad y con ta move diariamente. Esaki 
sigur ta algo hopi positivo. 
Haagse Hogeschool tin diferente servicio cu nan ta brinda nos 
studiantenan cu ta sigui nan estudio na nan scol. Esakinan ta 
e.o yudansa psicologico via scol, e programa Care: concentra 
riba comunidad y buddysysteem, por pidi extra tempo pa 
traha tentamen, ta duna guia y sosten cu studiekeuze medi- 
ante un trayecto dirigi, nan por yuda prome y durante di 
estudio si ta desea cambio, Inspiratiepad y conseho, sosten 
y yudansa via decaan. Mirando cu hopi biaha nos studian- 
tenan no sa di e servicionan aki, mi persona lo bay acerca 
Minister Endy Croes y Minister Plenipotenciario Ady Thijsen 
pa nan laga haci un inventarisacion di kico tur e scolnan 
mas bishita door di nos studiantenan tin pa ofrece y haci 
esakinan conoci pa nos studiantenan. 


Como parlamentario mi ta haya importante pa sigui urgi y 
pusha pa bin cu solucion concreto y structural pa haci e 
startpositie di nos studiantenan miho y elimina mas cu por 
retonan cu ta forma un limitacion of tin consecuencianan 
hopi negativo pa nan. Un logro recien ta cu nos studian- 
tenan por haya na BSN-nummer aki na Aruba mes prome cu 
nan bay Hulanda. Door di esaki nan tin menos “problema” 
ora nan yega Hulanda y menos stress. Un logro cu riba dife- 
rente nivel a traha riba dje y hunto a logra. 


Pa finalisa mi ta haya cu nos tur, Gobierno, Parlamento y 
famianan, tin e tarea pa nos haci lo maximo pa nos studi- 
antenan por sigui y termina nan estudio exitosamente. Y 
mesun importante ta pa nan bin cas bek y aporta na desa- 
royo di nos pais. 


Parlamentario Shailiny Tromp-Lee (MEP) 


Reto di nos studiantenan na Hulanda ta 
keda un punto di atencion riba mi agenda 

DIABIERNA, dia 14 di juni Minister di Husticia, Shalten 
Hato, a haci un bishita na Wardacosta Region Caribe 
Hulandes y e Militarnan na Corsou. E bishita aki tabata dirigi 
pa por optene un bista mas profundo den operacion y reto 
cu cua ambos organisacion diariamente ta keda confronta. 


E Minister a ricibi un bonbini na Base di Marina na Parera di 
Comandante di Forsa Naval den Region Caribe y alabes di 
Director di Wardacosta, Walter Hansen y di Director Suplente 
di Wardacosta, Joelte de Jong-Mercelina. 


E dia a cuminsa cu un programa extenso na Wardacosta. E 
meta di e bishita tabata pa duna Minister Hato un bista di e 
tareanan diario di Wardacosta, entre cua, combati actividad 
ilegal riba lama, (tal manera contrabanda di droga y trans- 
porte ilegal di persona), operacion di buskeda y emergencia, 
y salbaguardia nos ambiente maritimo. 


N'e momentonan aki Wardacosta ta tratando un proyecto di 
transicion, cu aña venidero lo percura pa mas of menos 40 
cupo nobo di trabao. 


Minister tambe a haya e oportunidad pa participa na dife- 
rente actividad di deporte cu Personal di Wardacosta pa 
experencia e importancia di condicion optimal fisico pa e 
trabao aki. Minister a expresa su aprecio p'e dedicacion y 
profesionalismo di e personal di Wardacosta y a enfatisa e 
importancia di nan labor pa siguridad nacional. 


Tra'i merdia Minister a move den helicopter di Wardacosta 
pa bay riba e tereno di ehercicio militar na Wakawa. Aki 
Comandante di e Militarnan di Corosu a ricibie, den persona 
di Capitan Sicni Meulens. E programa a encera un presenta- 


cion di e programanan militar y di entrenamento actual, cu 
ta enfoca riba garantia di siguridad y stabilidad den region. 


Minister a asisti na un practica militar y a haya e oportun- 
didad pa papia cu e militarnan tocante nan experiencia y 
reto cu nan ta confronta den nan trabao. Minister a enfatis 
den su discurso e importancia di cooperacion entre e dife- 
rente servicio di siguridad. Tambe el a expresa su aprecio 
p'e militarnan di Corsou y a subraya e importancia di un 
mayor profesionalisacion di e militarnan di Corsou. 


Bishita di Minister di Husticia Shalten 
Hato na Wardacosta y Militar na Corsou 

ARUBA ta e isla mas sigur den Caribe, segun ultimo encues- 
tanan internacional. Y esaki no a bin di mes. Esaki ta resul- 
tado di un vision agresivo y strategia intenso pa haci Aruba 
sigur, y pa mantene Aruba sigur. Cuerpo Policial di Aruba y 
Minister di Husticia di Aruba Rocco Tjon a bin ta haciendo un 
tremendo trabou pa cu esaki. 


E apertura di e ‘Operation Command Center’, aparte di ta 
den un edificio remodela sumamente bunita, e ta ekipa cu 
ekipo mas moderno den nos region. 


E centro aki lo fungi como Central di Polis y mes momento 
eynan lo vigila e radarnan rond di mos isla y e 258 cama- 
ranan cu ta localisa na area di High Rise Hotel, Centro di San 
Nicolas, 40 localidad strategico rond si nos isla. Actualmente 
ta finalisando e proyecto di instalacion di camara den centro 
di Oranjestad. 


Danki na e proyecto di camera riba nos isla, casonan por 
wordo soluciona mucho mas eficiente y eficaz. Alabes e ta 
facilita e tareanan di e polisnan riba caya, door di por guia 
nan y duna nan informacion "real time". 


Cu esaki nos ta logra no solamente combati criminalidad 


mas eficiente, pero principalmente preveni criminalidad 
door di por actua mas lihe y den tempo actual. 


Tambe lo por resolve casonan mucho mas lihe cu menos 
capacidad humano. 


Prome Minister Evelyn Wever-Croes ta gradici y tambe ta 
felicita Minister di Husticia Rocco Tjon y Cuerpo Policial 
di Aruba y Aruba en general cu e apertura di e ‘Operation 
Command Center’. “Aruba ta den recuperacion y siguridad 
di nos ciudadanonan semper lo keda nos prioridad. 


Cu e ‘Operation Command Center’ mas miho ekipa y moderno 
den ful nos region, nos no ta solamente papia di siguridad, 
pero nos ta tuma accion pa haci Aruba mas sigur. 


Nos no a yega ainda caminda cu nos kier yega, pero nos ta 
logrando si”, Prome Minister a remarca. 


Prome Minister Evelyn Wever-Croes: 


Aruba tin ‘Operation Command Center’ 
mas miho ekipa di nos region 

DESDE inicio di gobernacion, un di e prioridanan di Gabinete 
Wever-Croes tabata, y ta, pa traha na salbaguardia e bien- 
estar y futuro di nos muchanan. Un promesa cu Gobierno di 
Aruba a haci na pueblo, y a bin ta traha duro riba dje. 


Prevencion 
Pa loke ta e tema di prevencion, Gobierno a tuma diferente 
accion. A bin cu e meldcode, e codigo di proteccion, y tambe 
cursonan di Signs of Safety pa profesionalnan den sectornan 
social, enseñansa, salud publico y husticia pa asina tur 
profesional por raporta na forma uniforme y pa tur informa- 
cion relaciona cu e mucha ta central den un sistema. A bin 
cu cursonan pa full e veld social, y e edificio di Family Justice 
Center unda tur profesional lo ta ubica ta den su fase final. 


Campaña nacional "mi mesun heroe" 
Tambe Gobierno a organisa e campaña nacional “Mi Mesun 
Heroe” cu ta un proyecto di 52 episiodo educativo pa nos 
muchanan y pa mayornan, pa conscientisa e muchanan 
desde chikito kico por y kico no por. 


MOU 
A cera un Memorandum of Understanding (MOU) entre ful 
e cadena di expertonan, pa garantisa cuido psicologico pa 
e victima, y tambe un psicologo pa guia e interogacion. Cu 
esaki, e caso ta mas solido y hues por yega na castigonan 
mas halto. Tambe e tema di e “Vertrouwensarts”, na unda 
a apunta un medico forensico cu ta specialisando den e 
materia. 


Investigacion 
Pa loke ta trata interogacion e asina yama “studioverhoor” 
a certifica zedenrechercheurs y psicologonan pa e studio- 
verhoor di menornan di edad y a busca tur material nobo 
pa inrichting di e studioverhoorruimte. Ministerio Publico 
tambe a bin cu un guia nobo pa maneha caso di agresion 
sexual y tambe e ‘recherchepsycholoog’ ta den preparacion. 
Castigo 
Pa locual ta trata e castigonan, ya na aña 2020 a hisa 


castigo maximo te na 15 aña. Delito sexual no ta caduca, 
e verjaringstermijn a wordo elimina y no ta importa cuanto 
tempo pasa, si un victima por presenta prueba, e abusado lo 
haya su castigo. 2020. 


Luna di april a wordo decreta como Luna Nacional Contra 
Abuso di Mucha 
Durante e luna aki, por medio di varios charla den diferente 
barionan, a enfoca riba conscientisa di pueblo en general 
riba e topico importante aki. Tambe a enfoca riba e riesgo cu 
e muchanan chikito ta core, mirando cu hopi biaha ta esnan 
cu ta mas cerca di e mucha, ta e abusado. 
Gobierno a tuma tur e pasonan caba pa purba preveni e 
abuso por medio di conscientisacion, pa ora e abuso tuma 
luga pa e cuido di e victima y su famia, pa e investigacion 
bay mas lihe y miho cu casonan mas solido y asina e caso 
por yega dilanti hues y por yega na castigonan mas halto. 


“Prevencion di Abuso contra menor ta un compromiso cu 
Gabinete Wever Croes tin cu pueblo, pero e no ta algo cu 
Gobierno, ni Parlamento, ni profesionalnan por haci nan so, 
e ta algo cu nos tur tin cu compromete nos mes pa haci”, 
Prome Minister a enfatisa. 


Prome Minister Evelyn Wever-Croes 


Desde 2020 a cambia ley y hisa castigo pa abuso 
sexual contra menor na un maximo di te na 15 aña 

THE Chaz Modeling & Talent School a instala diasabra 
anochi 6 representante na Wayaca Lounge cu lo representa 
Aruba den Agnes Universe y Draft Models International na 
Punta Cana y Orlando Fashion Week OFK na Orlando. 


Pa Agnes Universe y Draft Models International na Punta 
Cana, Republica Dominicana 4 modelo di Aruba lo participa. 
Pa Draft Models International lo participa Caithlyne Kock, 
Eve Hoftijzer, Cristalyne Kock y Carolyne Kock. 


Y pa Agnes Universe dos modelo a wordo corona cualnan ta 
Eve Hoftijzer como Little Beautiful Aruba 2024 y Caithlyne 
Kock como Pre Teen Model Aruba 2024. 


Agnes Universe ta un certamen di beyeza combina cu 
modeling, e muchanan lo siña y practica tur locual ta encera 
modeling y beyesa y tambe intercambio di cultura. Draft 
Models International ta un congreso di modelo caminda 
diferente designer, scout, agencia di moda lo haci differente 
casting pa scoge nan modelonan pa nan shownan, comer- 
cial y cu oportunidad di por wordo scogi pa participa na 
Fashion Week Paris 2025. 


Pa Orlando Fashion Kids OFK 2024 na Orlando, USA, den 
luna di juli 2024, nos lo tin dos modelo tambe cu lo repre- 
senta Aruba. Esakinan ta Samara Salazar cu lo ta nos Baby 
Model OFK 2024 y Rixienne Tromp cu lo ta nos Mini Model 
OFK 2024. Orlando Fashion Kids 
ta un congreso y fashion show pa mucha cu lo duna dife- 
rente workshop pa e muchanan y tambe nan lo competi den 
miho pasarela y miho photoshooting sessions. 


Keda pendiente den luna di juli pa un combertura di tur 
Aruba su representantenan. Y no lubida di apoya nan online 
door di like y share tur nan postnan. 


Un danki special ta bay pa Wayaca Lounge y Seasons and 
Beyond Aruba cu a aporta grandemente pa e coronacion y 
instalacion di nos muchanan modelo. 


The Chaz Modeling & Talent School a instala oficialmente 
su embahadoranan cu lo representa Aruba internacionalmente 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DIASABRA, 15 di juni, den un esfera festivo a tuma luga 
e gran clausura di Weganan Escolar 2024 na Joe Laveist 
Sport Park na San Nicolas. Presente na e ocasion aki tabata 
Minister di Enseñansa y Deporte Endy Croes hunto cu su 
kerida esposa Dilailah Croes–Odor, Minister Rocco Tjon, 
Presidente di Parlamento di Aruba mr. Edgard Vrolijk, parla- 
mentario Setty Christiaans–Yarzagaray, Shailiny Tromp–Lee, 
Darlaine Guedez–Erasmus y Alvin Molina, director di IBiSA 
Sr. Isnardo “Juni” Faro, cabesante di scol, representante di 
diferente federacion deportivo, director di e departamen- 
tonan, stakeholders y demas invitado special. 


Un total di 1300 alumno di 45 scol preperatorio, basico y 
secundario a competi contra otro durante dos (2) siman 
den diferente disciplina entre otro, beach tennis, volleyball, 
futbol, badminton y “kids athletics”. Ademas di esaki, e aña 
a introduci WE Baile y WE Mente, cual a haya hopi acogida. 


E atardi a inicia cu final di futbol di scol preparatorio di mucha 
muhe, wega di futbol di scol preparatorio di mucha homber, 
unda famia, docente y amigo tabata presente pa apoya nan 
scol. Colegio Conrado Coronel a titula Campeon di Futbol di 
Mucha Homber di Weganan Escolar 2024 y Colegio Conrado 
Coronel a conkista titulo maximo di Campeon di Futbol di 
Mucha Muhe. 


E ceremonia di clausura a inicia cu himno di Aruba sigui 
pa un magnifico show di baile di NTG & NLG dirigi pa Sra. 
Marisol Peña. Despues a sigui cu discurso di Presidente di 
Parlamento di Aruba mr. Edgard Vrolijk, director di IBiSA 
Sr. Isnardo Faro y e mandatario di Enseñansa y Deporte sr. 
Endy Croes. Na final di e ceremonia a haci entrega di premio 
na e ekipo di futbol di scol preparatorio, docente di aña y 
scol di aña. Savaneta Brass a deleita esunnan presente cu 
nan exitoso repertorio y Mascota Wiwi tabata presente y a 


saca potret cu e muchanan. 


Por ultimo, e mandatario di Enseñansa y Deporte ta gradici 
e team di IBiSA, Ministerio di Enseñansa y Deporte y tur cu 
a traha duro pa realisa e gran evento escolar aki. Alabes, ta 
gradici Gabinete Wever-Croes II, Fundacion Lotto pa Deporte 
(FLpD), Stichting Sportsubsidie Aruba (SSA), Utilities 
Aruba, SETAR NV, Aruba Airport Authority NV (AAA) y Aruba 
Investment Bank (AIB) cu a contribui pa haci e Weganan 
Escolar 2024 posibel y sumamente exitoso. 


Minister Endy Croes ta gradici tur scol, cabesante, docente y 
mayor cu a duna tur di nan parti pa realisa e bunita proyecto 
escolar aki. Finalmente, ta felicita tur participante y ganado 
di Weganan Escolar 2024. 


Minister Endy Croes 


Dos siman sumamente exitoso di Weganan Escolar 2024 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


E hunta di Aruba Hotel & Tourism Association (AHATA) a 
reuni cu directiva di Water- en Energiebedrijf Aruba N.V. 
(WEB) pa un discusion habri y transparente tocante e topico 
importante di demanda creciente di electricidad riba nos 
isla y capacidad di nos planta estatal. 


Durante e encuentro, WEB a duna un splicacion detaya di 
e capacidad actual pa producion di electricidad, e proyec- 
cion di e demanda di coriente den futuro, y nan ideanan y 
plan strategico pa por cubri cu e demanda aki den e añanan 
binidero. E dialogo entre AHATA y WEB tabata positivo y 
constructivo, cu gran enfoke riba posibel solucionnan y 
riba colaboracion durante momentonan critico. AHATA a 
expresa speransa cu pronto Aruba lo sigui desaroya energia 


sostenibel, manera molina di biento. 


Bayendo dilanti, AHATA lo keda activamente den dialogo 
cu WEB y otro partidonan involucra cu servicionan esen- 
cial na Aruba, pa asina sigui contribui na solucion efectivo y 
sostenibel cu ta cubri e necesidad di nos comunidad. 


Hunta di AHATA ta reuni cu directiva di WEB 
pa dialogo tocante demanda di coriente 

DEN un encuentro reciente di Aruba Timeshare Association 
(ATSA), e presidente saliente Luigi Heredia, di Costa Linda 
Beach Resort, a introduci su sucesor Sulaika Kelly, di Playa 
Linda Beach Resort, na miembronan di e asociacion. 


E reunion empresarial, un actualisacion trimestral atendi 
pa tur miembro di ATSA, a tuma luga na La Cabana Beach 
Resort & Casino, durante un lunch ameno cu Minister Arends, 
Minister di Integridad, Naturalesa, Transporte y Cuido di 
Personanan Mayornan, y tambe Anthony Rojer di Utilities 
NV, como invitadonan special. 


ATSA a keda estableci dia 29 di September 1994, pa brinda 
su miembronan y nan empleadonan educacion, informacion, 
datos, y yudansa cu por ta util pa mehora nan negoshi como 
tambe industria di timeshare den su totalidad. 


Presidente Luigi Heredia a lidera e asociacion casi seis aña, 
promoviendo e imagen di e industria di timeshare na Aruba 
y servicio cu nan miembronan ta ofrece na nan clientenan, 
haciendo tur cos necesario, util, y deseabel pa nabega den e 
realidadnan dificil di e pandemia y e recuperacion di e indu- 
stria turistico cu a bini despues. 


Mientras cu el a pasa e timon di e asociacion na man di Kelly, 
el a bisa: Tabata un placer pa mi pa sirbi como presidente di 
Aruba Timeshare Association durante e ultimo 5 aña y mey. 
Esaki tabata un aventura remarkabel y un experiencia cu 
a cambia bida, particularmente durante e periodo dificil 
di COVID-19. Como un asociacion, ATSA a maneha bon y 
asegura un ambiente sigue y stabil pa nos miembronan y 
huespednan, kende a mustra nan dedicacion solido na 
Aruba. 


“Mi kier extende mi gratitud di curason na e miembronan di 
ATSA y su directiva pa nan sosten solido durante mi periodo 
na cabes. Aunke mi ta baha como presidente, mi ta keda cu 
gana di sigui contribui y sirbi, como un miembro di directiva. 
Danki tur pa boso confiansa y cooperacion.” 


Kelly a acepta e reto di bira e presidente nobo di e asociacion, 
bisando: “E ta un honor y emocion pa mi pa asumi e rol di 
Presidente di ATSA, birando e prome hende muhe cu ta tene 
e posicion aki. Segun mi drenta den e rol di liderazgo aki, 
mi ta comprometi pa sigui desaroya riba e fundacion solido 
poni door di mi predecesor, Luigi Heredia. 
Mi kier tuma e oportunidad aki pa comparti mi vision y prio- 
ridadnan: Continuidad: Mi lo asegura e continuacion di e 
trabou excelente haci door di lidernan anterior. Nos esfuer- 
sonan colectivo a contribui significativamente na crece- 
mento y exito di e industria di timeshare. Abogacia: Mi ta 


entusiasma tocante tur asuntonan cu ta afecta nos industria 
directamente. Sea cu ta desafionan regulatorio, dinamica di 
mercado, of iniciativanan di sostenibilidad, mi lo aboga na 
nomber di ATSA y su miembronan. Colaboracion: Exito ta 
den colaboracion. 


Mi ta ansioso pa colabora y traha di cerca cu stakeholders, 
partner den industria, y entidadnan gubernamental. Hunto 
nos por aborda desafionan, tuma oportunidadnan, impul- 
sando cambio positivo. 


Participacion den Comunidad: Sosteniendo iniciativanan 
comunitario ta esencial. ATSA tin un rol vital den fomenta 
relacionnan positivo den nos industria y mas leu ainda. Laga 
nos ta mas envolvi cu comunidadnan local, promove turismo 
responsabel, y contribui bek.” 


“Educacion y Mentorship: Como parti di mi compromiso pa 
futuro, lo mi participa activamente den forma e carera di 
e studiantenan den industria di hospitalidad. Programanan 
di mentorship y pasantianan lo ta area di enfoke principal. 
Investigacion y Impacto: Ademas di metanan educativo, 
nos lo conduci estudio enfoca riba impacto economico y di 
mercado laboral di timeshare. 


Door di reuni dato y comprension, nos por tuma decisionnan 
uniforma y contribui na crecemento sostenibel di e indu- 
stria.” 


“Compromiso cu Sostenibilidad: Mi ta reconoce e rol critico 
cu sostenibilidad ta hunga den exito largo plaso di nos indu- 
stria. 


ATSA lo ta campeon den practicanan responsabel ambien- 
talmente, promove iniciativanan eco-amigabel, y stimula 
nos miembronan pa adopta modelo di negoshi sostenibel.” 


“Hunto nos por crea un impacto positivo tanto den nos 
industria como den e planeta. Mi ta emociona pa e caminda 
dilanti,” Kelly a anadi, “y mi ta cla cu hopi entusiasmo pa 
haci e trabou bunita aki hunto pasobra hunto nos por eleva 
ATSA y crea un futuro mas briyante y sostenibel.” 
Miembronan di Directiva di ATSA ta lo siguiente: Sulaika 
Kelly, presidente entrante, Luigi Heredia, presidente saliente, 
Jessica Franken, Secretario, Jurgen van Schaijk, Tesorero, 
Pedro Vargas, miembro di directiva. 


Aki riba e portret Kelly & Heredia, na e reunion di ATSA. 
Heredia a recibi un regalo modesto como agradecimento pa 
su servicio y dedicacion. 


ATSA ta introduci su presidente nobo Sulaika Kelly 

PASTORAL Hubenil Aruba (PHA) ta informa cu e 
luna aki e misa hubenil ta bay ta na misa Sta. Anna. 


Durante luna di april tabata na Dakota, durante luna 
di mei tabata na Sta. Cruz y awo ta toca turno na 
parokia di Noord. 


E misa hubenil aki ta diasabra 29 di juni venidero. 


Santa eucarestia ta 7.00 pm y despues di santa 
misa ta sigui actividad social den Club Don Bosco: 
8.00 -11.00 pm. 


Ta bay ta presente hobennan di Pastoral Hubenil 
Noord, Dakota, Paradera, Sta Cruz, Brasil y Savaneta 
/ Pos Chikito. 


Cu esaki PHA ta manda un invitacion tanto pa 
hubentud en general, como pa tur hoben di parokia 
cu ta den preparacion pa confirma e aña aki. 


Hoben, Hesus ta stima bo! 


Pastoral Hubenil Aruba cu Misa Hubenil den Parokia di Noord 

E meta di e encuentro aki ta pa yuda e mayornan durante 
e momento dificil aki, cu un enfoke special riba bienestar di 
boso yiu. E anochi informativo aki ta completamente gratis. 


Kico por spera? 
Durante e sesion aki, experto den dinamica familiar y psico- 
logia di mucha y hoben lo comparti varios informacion y 
consehonan valioso tocante con boso por papia cu boso yiu 
tocante e divorcio of separacion. Aki tin algun di e punto 
principalnan cu lo trata. 


Comunicacion cu Yiu: 
Na ki momento y na cua lugar por informa boso yiu tocante 
e divorcio. 


Tips pa contesta nan preguntanan di un manera honesto cu 
ta brinda segurancia. 


E importancia di un splicacion cu ta cuadra segun nan edad 
y evita sentimento di culpa den e yiu. 


Sosten Emocional: 
Strategia pa minimalisa e impacto emocional di un divorcio 
riba yiu. 


Reconoce e señalnan di stress, ansiedad of tristesa den 
boso yiu. 


Provee un ambiente caminda cu yiu por expresa nan senti- 
mentonan. 


Dynamico Entre Mayor Saludabel: 
E importancia di colaboracion y comunicacion entre e 


mayornan despues di e divorcio. 


Con boso por establece un Plan di Mayor consistente y 
stabiel cu ta pone bienestar di boso yiu central. 


Tips practico pa construi un relacion entre e mayornan cu 
respet. 


Recurso y Sosten: 
Un bista di e recursonan local disponibel p'e famianan cu ta 
divorcia. 


Informacion tocante consultacion y sosten pa mayornan y 
yiu. 


E importancia di cuido propio p'e mayornan durante e 
periodo di transicion aki. 


Pakico e Presentacion aki ta Importante: Un divorcio of 
separacion di un relacion nunca ta facil, pero cu e sosten y 
guia corecto mayornan por ta sigur cu nan yiu ta sinti stima, 
sigur y scucha. E presentacion aki ta ofrece e mayornan 
e herment y conocimiento necesario pa yuda boso yiu pa 
procesa e cambio aki den un forma saludabel. 


Registra: Pa participa den e atardi informativo aki, nos ta 
pidi e mayornan pa registra via e QR code of e link https:// 
forms.gle/wBQZaCwYyiT3P4xZ9 obtenibel tambe via nos 
pagina di facebook. 


Plan di Mayor cu anochi informativo pa 
mayornan cu ta bay divorcia of separa 

PASTA AL PESTO 


Aki bo tin un receta facil pa 
prepara un dushi Pasta al 
Pesto. 


Ingrediente: 
400 gram di pasta (spagheti, 
fusilli of esun cu abo gusta) 
2 cup di blachi di basil fresco 
½ cup di keshi parmesan 
raspa 
1/3 cup di pinenuts (por uza 
tambe noot of almendra) 
2 djente di conoflok 
½ cup di azeta di oleifi extra 
virgen 
Salo na gusto 
Peper na gusto 


Instruccion: 
1. Cushina e pasta: Den un 
wea grandi, herbe e awa cu salo. Una bes cu e awa ta herbi- 
endo, añadi e pasta y cushina segun e instruccionnan di e 
paki te ora cu e ta al dente. Score e pasta y reserva un cup 
di e awa. 


2. Prepara e pesto: Mientras cu e pasta ta cushina, den un 
foodprocessor of un blender, pone e blachinan di basil, e 
keshi parmesan, e nootnan e djentenan di conoflok. Proces'e 
bon te ora cu tur e ingredientenan ta bon mula. 


Cu e processor den funcion, añadi lentamente e azeta di 


oleifi te ora obtene un mescla suave. 
Si e pesto ta hopi diki, bo por añadi un poco di e awa di e 
pasta pa ahusta e consistencia. Sasona cu salo y peper na 
gusto. 


3. Mescla e pasta cu e pesto: Den un comchi grandi, mescla 
e pasta cayente cu e pesto. 
Si ta necesario, añadi mas di e awa di pasta reserva p'e saus 
cubri e pasta bon. 
4. Sirbi: Sirbi inmediatamente, decoranto cu un poco di e 
keshi parmesan raspa adicional y algun blachi di basil fresco 
si bo ta desea. 


Y cla! Disfruta di un dushi y facil pasta al pesto. 

Sinceramente, Pastor Marcel Balootje 


Fortaleza pa Famia 


DOMINIO propio ta cuida nos integridad y halsa nos nivel 
di decencia 


Den Lucas capitulo 4:1-13 diabel ta tira asalto riba Cristo 
Hesus, y nos ta mira con na prome luga con dominio propio 
ta domina , pasobra Hesus tabata yena cu Spirito Santo. 


Den Galationan 5:22 nos ta siña cu Dominio Propio ta un 
fruta di Spirito Santo cual ta resalta den bida di hende 
ora nan entrega nan bida na Hesus Cristo y biba pa Hesus 
Cristo. 


E ta algo masha importante den nos bida, pasobra eynan 
nos ta mira claramente con e temor di Dios ta manifesta 
den bida di hende. 


Hende cu no ta reconoce Cristo Hesus como rey y Señor 
den nan bida, no tin dominio propio, pasobra nan mes kier 
hiba un bida manera nan kier biba. 


Pero tur dia ta keda notabel cuando necesidad di Dominio 
Propio un hende por tin den su bida. 


Un hende cu no tin dominio propio den su bida sexual, su 
bida sexual no tin control, pasobra e mes no tin control, 
pasobra e Spirito di Dios no ta guiando su bida. 


Un hende cu no tin dominio propio den su bida financiero 
, kier biba un bida mas halto cu su ingreso, y esey ta trece 
struggle constantemente. 


Un hende cu no tin domino propio riba su boca, ta papia, 
pa papia y ta haya su mes envolvi den tur tipo di redo y 
payasada. 


Pa falta di dominio propio tin hopi accidente riba caya, hopi 
di nan ta laga atras hende cu daño fisico serio, casi nunca 


ta wordo raporta, solamente ora e accidente ta fatal e ta 
wordo publica. 


Uzo di alcohol, ta pone hende perde dominio propio den 
trafico, pasobra n'e momento cu tin hopi alcohol den bo 
curpa, bo dominio propio ta baha, hunto cu bo reaccion y 
bo ta reacciona laat. P'esey tin tanto rotonde y palo di luz 
cu diariamente ta wordo alcansa. 


Hende ta resulta te den prison pa falta di dominio propio ya 
cu nan ta recuri na inmoralidad y violencia, cu tur conse- 
cuencia. 


Hopi matrimonio ta wordo kibra pa falta di dominio propio, 
di hende cu no por wanta nan mes na solamente un solo 
homber of un solo muhe. 


Dominio propio den sistema moderno nos ta yam'e self- 
control, pero sin Presencia di Spirito Santo den nos bida, 
nos dominio propio ta hopi abao. 


Hende ta tenta Dios y hinca nan mes den situacion dificil y 
bay den extremo cu ta solamente Dios por saca nan. 


Tur hende mester tin dominio propio, un hende por ta hopi 
sabi cu hopi diploma, titulo, posicion pa eherce un trabao, 
pero pa falta di dominio propio nan ta perde e trabao, perde 
nan integridad cu ta solamente Cristo Hesus por restaura 
nan bida. 


A yega tempo pa tur hende reconoce, cu un bida sin Dios, 
ta hiba na un bida sin dominio propio. 
Y e enemigo ta wak tur momento pa haci daño, pasobra el 
a bin pa horta, mata y destrui. 


Si nos wak bon den Lucas 4:1-13, e enemigo a acerca 
Hesus sin ningun clase di respet, bisando cu "si bo ta Yiu 
di Dios," esey ta nifica cu e ta duda, aunke un rato prome 
Dios mes a bisa cu Hesus ta su Yiu stima den cual e tin 
goso. (Lucas 3:22) 


Awendia nos tin cu tene bon cuenta, pasobra enemigo ta 
bira dia pa dia mas sushi, y e kier haci tur locual posibel pa 
trece duda den bida di hende, y asina nos dominio propio 
ta core peliger. 


Pesey nos bida di oracion ta hopi importante. 


Sinceramente, Pastoor Marcel Balootje 

“Señor ta mi wardador, mi’n tin falta di nada 
Den cunucu di yerba berde e ta pone mi sos- 


ega. 


E ta hibami na awa trankil, 
Pa mi bolbe haya forsa”. 


Salmo: 23 


A bay drumi den brasa di Señor 


Bera Soledad Quandt-Quandt 


Miho conoci como:”Sole” 
*26-05-1961 - †14-06-2024 


Acto di entiero lo wordo anuncia despues. 


"Dios ta amor... y amor ta Dios, 


maske mi no ta na e mundo aki, tur dia 


lo mi ta banda 


di boso Curazon, mi por stens di loke 


Señor ta haci" 


Salmo 33 


Cu dolor na nos curason, nos ta par- 
ticipa fayecimento di nos ser stima: 


Sra.vda. Louisa Feliciana Winterdaal 


Cariñosamente yama “ Nana” 
*04-02-1933 - †14-06-2024 


Acto di entiero lo wordo anuncia 


despues. 


Lo E seca tur lgrima for di nan wowo, y morto lo no 
existi mas: lo no tin nada di rouw, nada di yoramento, 
nada di dolor mas, pasobra tur cos di antes a pasa bay. 


Rev. 21:4 


Ki alegria, ora nan a bisa mi: 


"Ban cas di Señor!" 


Y awo, ata mi aki para na bo porta, Señor. 


Salmo 122 


Nos ta anuncia fayecimento di: 


Sra. Juanita Laclé-Kelly 


*05-12-1936 - †14-06-2024 


Esposa di †Willem “ShonWe” Laclé 


Na nomber di su: 


Yiunan: Helen “Lientje” y esposo Jaime Laclé, Antho- 
ny “PAA/Tony” y Esposa Sandra Laclé-Paesh y famia. 
Irene Laclé y famia na Hulanda, †Roland “Weeshi” 
Laclé, Jaqueline “Connie” y esposo John Wong-Laclé 
y famia 


Nieta(o)nan: Giorene, Pascal y yiunan Abigail, Skylar, 
Stephany; Jaillen y Renate; Dwight, Sabrina y yiu 
Vaiana; Giovanni, Diana y yiunan Suelo, Giovanni Jr, 
Luciana; Ginny y yiunan Giorginio y Angel-Juanita; 
Alhric; William y Mishally; Taryn, Damian y yiu 
Kyrah; Anthony, Nayla y yiu Mason; Jayden y Ales- 
sandro; Adrion y Maris; Zariën 


Ruman: Silvia Kelly y Famia na Hulanda 


Cuña: 
Manuela Kelly y famia 


Demas Rumannan den feliz memoria, sobrina, sobri- 
nonan y famia, Primanan y Famia, 
Su compañeronan, staff y personal di Cas Di Mi 
Chepa, tur ex-bisiñanan na Dakota, 
Tur amistad y amiganan di cas cu a stima Juanita y de- 
mas famia nan cu ta mucho hopi pa menciona, Radio 
Bo Guia 


Condolencia y acto di entiero lo tuma luga diamars, 
18 juni 2024 na Royal Funeral Home di 9 pa 11 am, 
despues lo sali pa Santana Catolico na Oranjestad. 


En bes di flor of krans lo bay tin un box pa donacion 
pa Koningin Wilhelmina Kanker Fonds. 


